2. ลักษณะการประกอบธุรกิจ

  2.1 ประวัติความเป็นมาและการเปลี่ยนแปลงและพัฒนาที่สำคัญ

  เมื่อวันที่ 9 กันยายน 2542 คุณตัน ภาสกรนที กรรมการผู้จัดการ
  ได้เปิดให้บริการร้านอาหารญี่ปุ่น
  สไตล์บุฟเฟต์ตลอดทั้งวันแห่งแรกในประเทศไทย ภายใต้ชื่อ “OISHI” หรือ “โออิชิ” ที่สุขุมวิท
  55 (ซอยทองหล่อ)
  ซึ่งสร้างความแตกต่างและความแปลกใหม่ให้แก่ผู้บริโภคทั้งรูปแบบการให้บริการและราคา
  โดยคำนึงถึงความสดใหม่และความคุ้มค่าของผู้บริโภคเป็นสำคัญ
  ทำให้ได้รับกระแสตอบรับอย่างสูงจากผู้บริโภค ส่งผลให้ชื่อ “โออิชิ” มีชื่อเสียงเป็นที่รู้จัก
  ได้รับความนิยม และความเชื่อถือจากกลุ่มลูกค้าทุกเพศทุกวัยอย่างรวดเร็ว ต่อมาในปี 2543
  ได้จัดตั้ง บริษัท โออิชิ เรสเตอร์รอง จำกัด ด้วยทุนจดทะเบียนเริ่มแรก 10 ล้านบาท
  (ซึ่งต่อมาได้เปลี่ยนชื่อเป็น บริษัท โออิชิ กรุ๊ป จำกัด (มหาชน) “บริษัทฯ”)
  กิจการร้านอาหารได้เริ่มขยายสาขาออกไปในเขตพื้นที่กรุงเทพฯ เพื่อตอบรับกระแสความนิยม
  และความต้องการของลูกค้า ต่อมาบริษัทฯ
  ได้เล็งเห็นศักยภาพและโอกาสในการเติบโตของธุรกิจร้านอาหารญี่ปุ่นและเบเกอรี่เพื่อสุขภาพ
  จึงได้เปิดร้านอาหารประเภทดังกล่าว ภายใต้ชื่อร้านค้าต่างๆ
  เพื่อตอบสนองความต้องการที่แตกต่างกันของกลุ่มลูกค้า
  ดังสามารถลำดับพัฒนาการสำคัญของธุรกิจในกลุ่มบริษัทฯ จากอดีตถึงปัจจุบัน ได้ดังนี้

พัฒนาการสำคัญของธุรกิจในกลุ่มบริษัทฯ

  โครงสร้างกลุ่มบริษัท โออิชิ กรุ๊ป จำกัด (มหาชน)

1.  ภาพรวมการประกอบธุรกิจของบริษัท

  บริษัท โออิชิ กรุ๊ป จำกัด (มหาชน) และบริษัทย่อย ประกอบธุรกิจหลัก 2 ประเภทได้แก่

1.  ธุรกิจร้านอาหารญี่ปุ่นและร้านเบเกอรี่ แบ่งออกได้เป็น 4 ประเภท คือ

-   ร้านอาหารญี่ปุ่น ประเภทบุฟเฟ่ต์ (Buffet)

  1. โออิชิ แกรนด์ 2. โออิชิ บุฟเฟ่ต์ 3. โออิชิ เอ็กเพรส 4. ชาบูชิ

-   และประเภทตามสั่ง (A La Carte)

  1. โออิชิ ราเมน 2. ซูชิบาร์ 3. ล็อกโฮม 4. โอเคสุกี้แอนด์บาร์บีคิว

-   ร้านเบเกอรี่เพื่อสุขภาพ

  1. อิน แอนด์ เอาท์ เดอะเบเกอรี่ คาเฟ่ 2. Cha For Tea

-   บริการจัดเลี้ยงนอกสถานที่และจัดส่งถึงบ้าน

  1. Catering 2. Home Delivery

-   ธุรกิจแฟรนไชส์ร้านอาหารญี่ปุ่น(Franchise)

  ณ วันที่ 31 ธันวาคม 2548 บริษัทฯ มีสาขาร้านอาหารรวมทั้งสิ้น 86 สาขา ทั่วกรุงเทพฯ
  และต่างจังหวัด ได้แก่ เชียงใหม่ พัทยา ชลบุรี จำนวนรวม 82 สาขา ที่ดำเนินการโดยบริษัทฯ
  และอีก 4 สาขาในจังหวัดภูเก็ต เปิดเป็นธุรกิจแฟรนไชส์

  2.2.2 ธุรกิจเครื่องดื่ม

  บริษัทฯ เป็นผู้ผลิตและจำหน่ายเครื่องดื่มชาเขียวพร้อมดื่ม ชื่อ “โออิชิ กรีนที”
  และเครื่องดื่มรสน้ำผลไม้ผสมอะมิโน ชื่อ “อะมิโน โอเค”

  ธุรกิจของกลุ่มบริษัทฯ สามารถแสดงเป็นแผนภาพได้ดังนี้

  ----------------------------- ------------------------------- -------------------------
  ธุรกิจร้านอาหารญี่ปุ่นและร้านเบเกอรี่                                   ธุรกิจเครื่องดื่ม

  บุฟเฟ่ต์                         3 สาขา 7 สาขา 9 สาขา 1 สาขา     

  ตามสั่ง                         22 สาขา 17 สาขา 1 สาขา 1 สาขา   

  เบเกอร์รี่                       20 สาขา 1 สาขา                  

  บริการจัดเลี้ยงและจัดส่งถึงบ้าน                                       

  แฟรนไชส์                       1 สาขา 1 สาขา 2 สาขา            
  ----------------------------- ------------------------------- -------------------------

  2.2 โครงสร้างรายได้ของกลุ่มบริษัทฯ

[TABLE]

3.  เป้าหมายการดำเนินธุรกิจ

  บริษัทฯ มีเป้าหมายในการรักษาคุณภาพในการผลิตและบริการในธุรกิจร้านอาหารญี่ปุ่น
  เบเกอรี่เพื่อสุขภาพ และสินค้าคุณภาพที่เกี่ยวเนื่องกับอาหารญี่ปุ่น
  มุ่งมั่นสร้างและรักษาความนิยมของผู้บริโภคในสินค้าของ

  “โออิชิ” ให้มีความต่อเนื่อง และได้วางแผนการเพิ่มสาขาร้านอาหารและร้านเบเกอรี่ไว้ 2
  รูปแบบ คือการ

  ลงทุนขยายสาขาด้วยบริษัทฯ เอง และขยายสาขาด้วยระบบแฟรนไชส์ (Franchise) ทั้งนี้
  บริษัทฯ มีเป้าหมาย

  ขยายสาขาประมาณปีละ 10 สาขา เพื่อให้ครอบคลุมพื้นที่ให้บริการทั่วกรุงเทพฯ
  และต่างจังหวัดที่มี ศักยภาพและมีกำลังซื้อสูง

  สำหรับ เป้าหมายการเติบโตในตลาดเครื่องดื่ม ในปี 2549 นั้น บริษัทฯ
  มีเป้าหมายที่จะรักษาความเป็นผู้นำในตลาดเครื่องดื่มชาเขียว
  พร้อมทั้งขยายฐานลูกค้าให้มากขึ้นกว่าเดิมทั้งใน และต่างประเทศ ทั้งนี้
  เมื่อประเมินจากผลตอบรับที่ดีในเครื่องดื่มชาเขียว “โออิชิ กรีนที” ของบริษัทฯ
  ที่ดำเนินการผลิตออกสู่ตลาดเองมาตั้งแต่ปี 2546 ผู้บริโภคให้ความนิยมในสินค้าค่อนข้างสูง
  โดยในช่วงเดือนพฤศจิกายน 2548 – ธันวาคม 2548 บริษัทฯ
  มีส่วนแบ่งตลาดเครื่องดื่มชาเขียวร้อยละ 60.9 ดังนั้น บริษัทฯ
  จึงเชื่อมั่นว่าจะสามารถดำเนินกลยุทธการตลาดและการขายอย่างมีประสิทธิผลให้สามารถบรรลุเป้าหมายตามที่กำหนดได้
  นอกจากนี้เพื่อเสริมสายการผลิตและและเพิ่มความหลากหลายให้แก่ผู้บริโภค
  บริษัทฯมีแผนงานที่จะเพิ่มสินค้าเครื่องดื่มเพื่อสุขภาพใหม่ๆที่สอดคล้องและเกี่ยวเนื่องกับสินค้าหลักคืออาหารญี่ปุ่นและเครื่องดื่มชาเขียวที่มีอยู่เดิม
  เพื่อให้บริษัทฯมีแหล่งของรายได้เพิ่มหลายทางมากยิ่งขึ้น โดยในปลายปี 2548 บริษัทฯ
  ได้ออกเครื่องดื่มน้ำผลไม้ผสมอะมิโน ซึ่งเป็นเครื่องดื่มเทรนด์ใหม่จากประเทศญี่ปุ่น
  โดยออกมาสี่รสชาติ คือ องุ่นขาว, เลมอน, เชอรี่ และเกรฟฟรุ้ต ทั้งหมดในขวด PET 470
  มล.

  ตลาดส่งออก

  นอกเหนือจากการขยายตลาดเครื่องดื่มในประเทศไทยแล้ว สินค้าโออิชิกรีนที และอะมิโน โอเค
  ยังได้ส่งออกไปขายยังต่างประเทศ และได้รับความนิยมจากชาวต่างชาติด้วย ประเทศที่มีสินค้า
  โออิชิ กรีนที ขายได้แก่ประเทศดังต่อไปนี้ สาธารณรัฐประชาชนลาว, กัมพูชา, มาเลเซีย,
  ออสเตรเลีย, เยอรมันนี, สวิสเซอร์แลนด์, สวีเดน ,ฮังการี ฯลฯ

  ในปี 2549 นี้ บริษัทฯได้ตั้งเป้าขยายการส่งออกอยู่ที่ 5%
  โดยมีแผนขยายไปยังตลาดตะวันออกกลางและแอฟริกาเหนือ ตลอดจนยุโรปอีกหลายประเทศ